હું અમદાવાદમાં રહું છું અને આવી કેટલીક મ્યુઝિકલ ક્લબોમાં મેમ્બરશિપ લઈ ચૂક્યો છું. મારા અનુભવને આધારે મારે એક વાત અહીં રજૂ કરવી છે. મોટા ભાગની મ્યુઝિક ક્લબો જૂનાં અને નવાં ગીતોની ભેળસેળ એવી અણઘડ રીતે કરી નાખે છે કે પ્રેક્ષકોને ત્રાસ થઈ જાય! ક્યારેક એવા પ્રોગ્રામ્સ રજૂ થતા હોય છે કે જેમાં કોઈ એક જ સંગીતકારનાં ગીતો હોય અથવા એક જ ગાયક કલાકારે ગાયેલાં ગીતોની પસંદગી કરવામાં આવી હોય, પરંતુ એમાં પસંદગી કરનાર જો વિવેક ન રાખી શકે તો સમગ્ર કાર્યક્રમને ડહોળી નાખે છે.